ພວກແຮັກເກີ້ຊີເຣຍ ອ້າງວ່າ ຕົນບັງຄັບໃຫ້ ເວັບໄຊທ໌ ຂອງ ກອງທັບບົກ ສຫລ ປິດລົງ 
ພວກແຮັກເກີ້ຊີເຣຍ ອ້າງເອົາຄວາມຮັບຜິດຊອບ ໃນການໂຈມຕີເວັບໄຊທ໌ ກອງທັບ ສຫລ ທີ່ຕ້ອງໄດ້ປິດລົງ ເປັນການຊົ່ວຄາວ.
ກອງທັບບົກສະຫະລັດ ກ່າວໃນວັນຈັນວານນີ້ວ່າ ຕົນໄດ້ອັດ ເວັບໄຊທ໌ຂອງຕົນເປັນການຊົ່ວຄາວ ຫຼັງຈາກບາງພາກສ່ວນ ຂອງເນື້ອໄນ ຢູ່ໃນເວັບໄຊທ໌ army mil ໄດ້ມີການປ່ຽນແປງ ຍ້ອນການໂຈມຕີຫຼືແຮັກກິ້ງ ກຸ່ມທີ່ເປັນພັນທະມິດ ກັບລັດຖະບານຊີເຣຍຂອງປະທານາທິ ບໍດີ Bashar al-Assad ໄດ້ອ້າງເອົາຄວາມຮັບຜິດຊອບ ກຸ່ມທີ່ເອີ້ນຕົນເອງວ່າ ກອງທັບອີເລັກໂທຣນິກຊີເຣຍ ຄຸຍໂມ້ ກ່ຽວກັບການໂຈມຕີ ຜ່ານທາງ Twitter ແລະໄດ້ນຳເອົາຮູບ ພາບກ່ຽວກັບຂໍ້ຄວາມຕໍ່ຕ້ານສະຫະລັດທີ່ພິມເຜີຍແຜ່ກ່ອນທີ່ ເວັບໄຊທ໌ດັ່ງກ່າວ ຈະກາຍເປັນສີດຳຢ່າງສິ້ນເຊີງ ກຸ່ມດັ່ງກ່າວ ຊຶ່ງໄດ້ປາກົດໂຕທາງອິນເຕີແນັດເປັນເທື່ອທຳອິດໃນປີ 2011 ໄດ້ ອ້າງເອົາ ຄວາມຮັບຜິດຊອບໃນການໂຈມຕີຕໍ່ເປົ້າໝາຍຈຳນວນນຶ່ງເປັນລຳດັບມາ ຮວມທັງກອງ ບັນຊາການຂອງສະຫະລັດ ໃນພາກຕາເວັນອອກກາງ ຫຼື Cent com ພວກສັນຍາຈ້າງ ກັບລັດຖະບານສະຫະລັດ ແລະອົງການສື່ມວນຊົນຕ່າງໆ ຫົວໜ້າພະແນກປະຊາສຳພັນຂອງກອງທັບບົກສະຫະລັດ ກ່າວວ່າ “ມື້ນີ້ ອົງປະກອບນຶ່ງ ຂອງເນື້ອໄນທີ່ໃຫ້ບໍລິການເວັບໄຊທ໌ army mil ໄດ້ມີການປ່ຽນແປງ ຫຼັງຈາກພວກເຮົາ ໄດ້ຮູ້ຈັກກ່ຽວກັບເລື້ອງດັ່ງກ່າວທາງກອງທັບບົກກໍໄດ້ເອົາມາດຕະການປ້ອງກັນທີ່ເໝາະ ສົມເພື່ອຄ້ຳປະກັນວ່າ ບໍ່ໃຫ້ມີຂໍ້ມູນຮົ່ວໄຫຼ ດ້ວຍການອັດເວັບໄຊທ໌ລົງເປັນການຊົ່ວຄາວ ການໂຈມຕີຕໍ່ເວັບໄຊທ໌ກອງທັບບົກສະຫະລັດ ມີຂຶ້ນບໍ່ເທົ່າໃດມື້ ຫລັງຈາກຫ້ອງການຄຸ້ມ ຄອງພະນັກງານລັດຖະບານກາງ ຫຼື OPM ຂອງສະຫະລັດ ຊຶ່ງເກັບກຳຂໍ້ມູນເບື້ອງຫລັງ ແລະອອກໃບອະນຸຍາດ ກ່ຽວກັບການເຂົ້າເຖິງຂໍ້ມູນຄວາມລັບ ໃຫ້ແກ່ເຈົ້າໜ້າທີ່ລັດຖະ ບານກາງຫລາຍໆລ້ານຄົນນັ້ນ ຮັບຮູ້ວ່າ ຕົນໄດ້ຕົກເປັນເປົ້າ ໃນການໂຈມຕີເຈາະຂໍ້ມູນ ຂະໜາດໃຫຍ່